Doomsday Blue

"Doomsday Blue" (בעברית: "יום הדין הכחול") הוא שיר שהוקלט על ידי הזמר/ת-יוצר/ת במבי ת'אג. השיר יצא לאור ב-13 באוקטובר 2023, כהוצאה עצמית, כסינגל מתוך האלבום Cathexis. השיר זכה בתחרות "Eurosong 2024", וייצג את אירלנד באירוויזיון 2024, שהתקיים במאלמה שבשוודיה.

== רקע וכתיבה ==
רובינסון על בימת אירוויזיון 2024
"Doomsday blue" הולחן על ידי קאנטרי ריי רובינסון "במבי ת'אג", אוליביה קאסי ברוקינג, סם מטלור וטיילר ריידר. תוכנו הלירי של השיר עוסק על שברון לב, הונאה וכאב של אהבה נכזבת, דבר המתאר את השיר כעצוב ו"קשה", אך בו-זמנית הוא מתואר גם כשמח. בראיון ל-ESCBubble, נאמר כי השיר נכתב בוומבלי, הממלכה המאוחדת. בנוסף, נמסר שבזמן כתיבת השיר, כותבי השיר התכוונו לכלול כמה שיותר סוגי מוזיקה שונים.

סוגת השיר תוארה כרוק אלטרנטיבי, פופ וג'אז. כשהגישו בקשה ל-"Eurosong", התחרות שקלה כמה מהשירים שהלחינו וכתבו, וצוין ש-"Doomsday blue" עובד בצורה טובה לאירוויזיון ולקהל האירי.

בשיר רובינסון לוחשת מילים, מעין מילות כישוף על פי תוכנו הלירי; ת'אג מציין/ת את צמד המילים "אבדה קדברה", אשר זכה לפופולריות בסדרת סרטי "הארי פוטר", שבמקור בעלילת הסרטים היא קללה שגורמת למוות מיידי ללא כאב.<ref></ref><ref></ref>

== וידאו קליפ ==
רובינסון בבימת האירוויזיון כשמאחוריה מוצג רקע בצבעי [[הדגל הטרנסג'נדרי.]]
ב-8 במרץ 2024, הווידאו קליפ שוחרר והופק על ידי חברת ההפקות "CAMP" שבסיסה בדבלין. לאחר מכן, הצהירה רובינסון כי בתחילה הם השתוקקו שהקליפ יהיה "מאוד אפל", אך לאחר שנמסר כי הנוער אהב את השיר, ובכך רובינסון ו-"CAMP" הפכו אותו לסרטון "קצת יותר חמוד, מפחיד וקומי".<ref></ref> בקליפ, מוצגת מכשפה שמזמנת ישות למטרת אירוח חברה למכשפה, ולאחר כל סצנה אפלה עובר קטע רגוע לתוך "עולם חלומי" שצבעיו מסוגננים בהשראת הדגל הטרנסג'נדרי.<ref></ref>

לקידום השיר, אישרה רובינסון כי היא תתארח במספר מסיבות קדם לאירוויזיון.<ref></ref>

== ביקורות ==
"Doomsday Blue" זכה לשבחים ממספר רב ממשתתפי אירוויזיון בעבר. זוכה אירוויזיון 1980 ו-1987 של אירלנד, ג'וני לוגן, הצהיר בכתב העת Sunday World כי הוא סבור שהשיר יכול לזכות בתחרות הזמר, ושיבח את הייחודיות של השיר.<ref></ref> גם משתתפת אירלנד מ-2022, ברוק סקוליון, סברה כי השיר יכול לנצח.<ref></ref> כתבים רבים שיבחו גם את השיר.<ref></ref><ref></ref><ref></ref>

אישים ומבקרי מוזיקה רבים מתחו ביקורת על השיר ועל רובינסון. ראש והימין הקיצוני, הרמן קלי, פרסם ציוץ והשווה את רובינסון למשתתף האירוויזיון ב-2008, דסטין תרנגול ההודו, וטען כי השיר הוא "התעוררות טיפשית של הממסד האירי שחוגג את השטניזם".<ref></ref> ב-6 בפברואר, למעלה מ-2000 אנשים חתמו על עצומה הקוראת לפסול את רובינסון מתחרות האירוויזיון, בטענה: "[רובינסון] לועגת לתרבות האירית הלאומית".<ref></ref> יומיים לאחר מכן, האב דקלן מקינרני, כומר קתולי אירי, הגיב גם הוא ביקורת "חריפה" על השיר ורובינסון, וציין כי "השטן המסכן לא יכול לשיר ולרקוד", ובנוסף טען שרובינסון ניסה/תה לדחוף "אג'נדה להט"בית" מסוימת על הציבור האירי.<ref></ref>

בביקורת של Wiwibloggs השיר דורג 5.97/10 נקודות,<ref></ref> וזכו במקום ה-26 מתוך 37 שירים בדירוג השנתי של האתר.<ref></ref> בביקורת נוספת שערכה ESC Bubble, השיר דורג במקום ה-14 מתוך 15 שירים בחצי גמר האירווזיון.<ref></ref> ג'ון בריין מהמגזין "ניו יורק" דירג את השיר במקום ה-15 מתוך 37, וציין כי הוא עלול להתקשות להעפיל לגמר.<ref></ref><ref></ref>

== תחרות הזמר של האירוויזיון ==
=== Eurosong 2024 ===
רובינסון מבצע/ת את "Doomsday Blue" ב-" The Late Late Show" לאחר זכייתו/ה ב-Eurosong 2024.
התחרות Eurosong 2024 היה פורמט הגמר הלאומי שפותח על ידי "RTÉ" במטרה לבחור את מועמדותה של אירלנד לאירוויזיון 2024. התחרות נערכה ב-26 בינואר 2024, במהלך תוכנית הטלוויזיה "The Late Late Show", אשר שודרה ב-RTÉ One וב-RTÉ Player בהנחיית פטריק קילטי; זוהי שנתה השלישית ברציפות שאירלנד השתמשה כך בתהליך בחירתה לייצוג באירוויזיון.

ב-15 ביוני 2023 פתחה RTÉ תקופת הגשה שבה אמנים ומלחינים מגישים הצעות לתחרות עד 29 בספטמבר 2023; זמן קצר לפני סגירת תאריך ההצעות, הוארך המועד כשבועיים. בשלהי נובמבר חשף ראש משלחת אירלנד לאירוויזיון, מייקל קילי, שהוצעו 378 הצעות.

ההצעות המתחרות נבחרו על ידי קבוצת שופטים שמונו על ידי RTÉ בקרב אנשי תעשיית המוזיקה, מעריצי האירוויזיון ובראשות קילי. ב-11 בינואר, נחשף כי הזמר/ת-יוצר/ת, במבי ת'אג, תהיה בגמר התחרות בין ששת משתתפים.

לאחר גמר התחרות, "Doomsday blue" נבחר וניצח ועתיד לייצג את אירלנד באירוויזיון 2024; השיר קיבל 12 נקודות מהשופטים ומהצבעה על סמך הקהל. לבסוף, השיר קיבל 34 נקודות.

=== באירוויזיון ===
רובינסון ביום גמר האירוויזיון
אירלנד שובצה לחלקו הראשון של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה רביעית, אחרי ליטא ולפני אוקראינה. ב-7 במאי עלה/עלתה ת'אג על בימת חצי הגמר הראשון של האירוויזיון וביצע/ה את שירו/שירה "Doomsday Blue". בסוף הערב הוכרז/ה כאחד/אחת מעשרת המתמודדים שהעפילו לגמר. בגמר, שהתקיים ב-11 במאי, הופיעה אירלנד כשיר מספר 10, אחרי אסטוניה ולפני לטביה. אירלנד סיימה את התחרות במקום השישי עם 278 נקודות.<ref></ref>

== רשימת השמעה ==
הורדה דיגיטלית:
# "Doomsday blue" – 2:46<ref name=":1"></ref>

הורדה דיגיטלית/הזרמת מדיה – גרסה אינטימית
# "Doomsday blue" – 4:16<ref name=":2"></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
|+יציאות לאור של "Doomsday Blue"
! scope="col" | מדינה
! scope="col" | תאריך
! scope="col" | פורמט (ים)
! scope="col" | חברת תקליטים
! scope="col" | הערות
|-
! scope="row" rowspan="2" | כלל העולם
| 13 באוקטובר 2023
| rowspan="2" | הורדה דיגיטלית • הזרמת מדיה
| rowspan="2" | הוצאה עצמית
| align="center" |<ref name=":1" />
|-
| 22 באפריל 2024
| align="center" |<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי אירלנד באירוויזיון
קטגוריה:שירים באנגלית